钦定古今图书集成/理学汇编/学行典/第241卷 > 陈璲
## 钦定古今图书集成/理学汇编/学行典/第241卷 > 陈璲

按《见闻录》：“‘陈璲，台州临海人。永乐戊子浙江乡试，己
丑会试名皆在第一，改翰林庶吉士。未几，坐郎中卢
信事系狱。遘剧疾，弟琛入侍，因感疾卒。璲哀之，终未
尝归怨于卢。晚年家益贫，然急于行义，尝戒诸子，遇
贫乏者，宜随力赈之，不必计其多寡。若须富而后行，
则吾儒终无济人之期’。知县孙振望尝往见，顾其庐”
敝，欲为葺治，且请令庖人继肉，皆峻却之。